stanford-oval/wikipedia huggingface dataset:
קונראד לורנץ
ספריו שתורגמו לעברית

טבעת המלך שלמה / קונראד ז' לורנץ; רישומים מאת המחבר; תרגם: חיים בן-עמרם, תל אביב: ההסתדרות הכללית של העובדים העברים בארץ ישראל - הקיבוץ המאוחד, תשי"ט-1958: ספורי אתולוג משווה על בעלי חיים.
הרע לכאורה: על התוקפנות בטבע / מאת קונראד לורנץ; (תרגם: יצחק כפכפי), תל אביב: הקיבוץ המאוחד, תשל"א-1970.
איש איש וכלבו: כל מה שרצית לדעת על הכלב ולא עלה על דעתך לשאול / קונרד לורנץ; תרגם: יוסף כרוסט, תל אביב: הדר, 1973.
על שמונה פשעי האנושות המתורבתת / קונראד לורנץ (עברית: בצלאל וכסלר), ירושלים ותל אביב: שוקן, תשל"ו
חיים הם לימוד: מקאנט עד לורנץ / קונראד לורנץ, פראנץ קרויצר; תרגום, מבוא ובאורים: זאב שילה, תל אביב: ספרית פועלים (סדרת "דעת זמננו"), תשמ"ד : "פראנץ קרויצר משוחח עם קונראד לורנץ, חתן פרס נובל, על מפעל-חייו".
פירוק הצלם האנושי / קונרד לורנץ (תרגום מגרמנית: זאב שילה), תל אביב: ספרית פועלים (ספרי דעת זמננו), תשמ"ו-1985.
קנז'ה

| --- | --- |
תצלום מהעיר קנז'ה
תצלום מהעיר קנז'ה
 מדינה:  בולגריה בולגריה
 מחוז:  פלבן
 חבל ארץ:  מישור הדנובה
 ראש העיר:  סמיון טודורוב שהארבנסקי
 שטח:  8 קמ"ר
 גובה:  136 מטרים
 אוכלוסייה:  ‏
  ‑ בעיר:  10,731 (15 במרץ 2024)
 קואורדינטות:  43°29′35″N 24°04′50″E﻿ / ﻿43.493071°N 24.080615°E﻿ / 43.493071; 24.080615 
 אזור זמן:  UTC +2
 http://kneja.acstre.com
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קנז'ה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קנז'ה(למפת מחוז פלבן רגילה) פלבן צ'רבן בריאג לבסקי בלנה ניקופול איסקר רומניה וליקו טרנובו  לובץ' ורא.קנז'ה(למפת מחוז פלבן מוגדלת) פלבן צ'רבן בריאג לבסקי בלנה ניקופול איסקר רומניה וליקו טרנובו  לובץ' ורא.קנז'ה  he tabBackground:;tabBorder:#aaa;defaultTab:0;
קנז'ה, (בבולגרית: Кнежа) היא עיר בצפון בולגריה בשטח מחוז פלבן ושמה נגזר מהתואר השלטוני הבולגרי קניאז, המקביל לעוצר וניתן לנסיכים ויורשו עצר בתקופות קדומות. קנז'ה שוכנת 48 קילומטרים מבירת המחוז פלבן.
היסטוריה

התיישבות אנושית ראשונה במקום מתוארכת לתקופת הברונזה המאוחרת, עידן הממלכה התראקית ובמאה ה-1 נכבש האזור על ידי האימפריה הרומית. החל מהמאה ה-3 החלו פלישות של שבטים גותים לאזור וחלקם התיישבו בשטח תוך מאבקים בלתי פוסקים מול הרומאים. באזור קנז'ה נתגלו שרידים ארכאולוגיים מהמאה ה-7, תקופת האימפריה הבולגרית הראשונה. בתחילת המאה ה-14 עבר היישוב לשליטת האימפריה העות'מאנית, אשר שינו את שמו לאיסמעיל. בתקופה זו הצטמצמה אוכלוסיית היישוב לממדי כפר קטן. במהלך המלחמה העות'מאנית-רוסית (1877–1878), נכבש היישוב על ידי צבא האימפריה הרוסית ולאחריה הפך חלק מנסיכות בולגריה מתוקף סיכומי קונגרס ברלין.
אקלים

בעיר שורר אקלים ממוזג עם השפעה יבשתית, הגורמת להפרשי טמפרטורות משמעותיים בין הקיץ לחורף. הטמפרטורה השנתית הממוצעת היא 10.5oc וערכי שיא הקיצון שנמדדו היו מינוס 35oc, בחורף 1942 ו-42.7oc, בקיץ 1945.
כלכלה

באזורים הסובבים את העיר מגדלים חיטה, שעורה, תירס, שבולת שועל וחמניות . בשטח העיר 4 בתי ספר יסודיים ושני בתי ספר תיכוניים.
קמטניים

| קמטניים |
| --- | --- |
 Anguis fragilis
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
משפחה:: קמטניים
שם מדעי
 Anguidae ‏גריי, 1825

קמטניים (שם מדעי: Anguidae) היא משפחה של לטאות מסדרת הקשקשאים. הקמטניים נפוצים בחצי הכדור הצפוני. משפחה זו כוללת 88 מינים.
מאפיינים

הקמטניים הם בעלי רגליים קצרות או חסרי רגליים. בתוך הקשקשים שלהם משובצות פלטות עצם הנקראות osteoderms, כך שגופם נעדר גמישות. הלשון של הקמטניים מפוצלת. חלק מהקמטנים מטילים ביצים ואחרים מגדלים ביצים בתוך הרחם ומשריצים את צאצאיהם לאחר שבקעו מהביצים. כל הקמטנים הם אוכלי בשר הניזונים מפרוקי-רגליים שונים ובעלי חוליות קטנים.
המין היחיד ממשפחת הקמטניים המתגורר בישראל הוא קמטן החורש.
מיון

משפחת קמטניים (Anguidae)
תת-משפחת Anguinae
Anguis (בו 2 מינים)
Dopasia (בו 6 מינים)
מין יחיד Hyalosaurus koellikeri
Ophisaurus (בו 4 מינים)
מין יחיד קמטן החורש (Pseudopus apodus)
תת-משפחת Diploglossinae
Celestus (בו 25 מינים)
Diploglossus (בו 19 מינים)
Ophiodes (בו 4 מינים)
תת-משפחת Gerrhonotinae
קמטן תניני (Gerrhonotus) (בו 4 מינים)
Abronia (בו 27 מינים)
גלריה

Anguis fragilis
Anguis cephallonica
Elgaria multicarinata
Abronia graminea
Ophisaurus attenuatus
הערות שוליים

↑  Craig Guyer,Maureen A. Donnelly, Amphibians and reptiles of La Selva, Costa Rica, and the Caribbean Slope, page 156
↑  L. Lee Grismer, Amphibians and reptiles of Baja California, including its Pacific islands, page 255
| --- | --- |
בקרת זהויות :  NLI: 987007294058805171 
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
קהילת יהודי סורוקה

האנדרטה שהוקמה לזכר 41 היהודים הנספים בתקרית הגשר במהלך פלישת הגרמנים והרומנים לסורוקה במלחמת העולם השנייה
מבצר סורוקה המפורסם מהווה סמל העיר
קהילת יהודי סורוקה היא אחת מבין הקהילות היהודיות הוותיקות ביותר בחבל ארץ בסרביה (כיום מהווה את רוב שטחה של מולדובה ואת חבל בוג'אק שבאוקראינה).
הקהילה שהתחילה כקטנה בשלהי המאה ה-16, הלכה וגדלה עד שהיוותה יותר מ-50% מאוכלוסיית העיר סורוקה בשנת 1897.
במהלך מלחמת העולם השנייה (1939–1945) ובעקבות אירועי השואה, הצטמצמה משמעותית הקהילה היהודית בסורוקה ויהודים רבים היגרו למדינות אחרות, בהן ישראל ומדינות ביבשת אמריקה. למרות זאת נשארה במקום קהילה מצומצמת של יהודים המתקיימת עד ימינו.
בנוסף לקהילה היהודית, סורוקה מהווה מרכז קהילתי חשוב גם לקבוצות מיעוט נוספות כדוגמת בני רומה (צוענים) ואף זכתה לכינוי בירת הצוענים.
תולדות הקהילה טרום מלחמת העולם השנייה

עדויות ממשיות להתיישבות יהודית בעיר סורוקה מתחילות להופיע עוד מהמאה ה-16 בדמות מצבות יהודיות בבתי קברות. בתקופת שלטונה של נסיכות מולדובה הקהילה היהודית בעיר הייתה יחסית קטנה והורכבה ממספר משפחות מצומצם, אך עם סיפוחה של בסרביה לאימפריה הרוסית, לאחר המלחמה העות'מאנית-רוסית (1806–1812) האוכלוסייה היהודית בעיר גדלה משמעותית.
במטרה לאכלס את השטחים החדשים שסופחו לאימפריה, הוביל המשטר הרוסי מדיניות חדשה של הטבות למתיישבים חדשים באזור כדוגמת פטור ממסים, פטור משירות צבא למספר שנים ואישורי תעסוקה בחקלאות.
מדיניות זו עודדה עלייה מסיבית של יהודים לבסרביה ולסורוקה בפרט, שרצו ליהנות מההטבות ולהקים מושבות חקלאיות. עד שנת 1864 האוכלוסייה היהודית בסורוקה גדלה אל למעלה מ-4,000 איש.
בתקופה זו התפרנסה הקהילה היהודית בעיר מעבודות מלאכה, מסחר וגידולים חקלאים כגון טבק (שיח), ענבים ופירות נוספים. במהלך שנות ה-80–90 של המאה ה-19, המשיכה האוכלוסייה לגדול ויהודים נוספים עברו להתיישב בעיר בעקבות מספר גזירות של הממשל הרוסי, שמנעו מהם לעסוק בתחום החקלאות בכפרים ובאזורים הסמוכים לעיר.
גלי התיישבות אלו אפשרו את התפתחותה של הקהילה היהודית בעיר שהגיעה לשיא גודלה בשנת 1897, עם אוכלוסייה המונה קרוב ל-9,000 יהודים שהיוו כ-57% מאוכלוסיית העיר.
מלחמת העולם הראשונה גרמה ליהודים בעיר סבל רב. בנים רבים גויסו לצבא ובעיר התבצעו מעשי רצח וביזה בידי הצבא הרוסי שנסוג מהעיר.
בסוף המלחמה עברה סורוקה לשליטה רומנית ובכך נפסק הקשר הרוחני לקהילה היהודית ברוסיה, וקשרי המסחר החקלאיים של העיר נהפכו ללא זמינים.
כל אלו ואירועים אנטישמים נוספים שהתרחשו בעיר גרמו ליהודים רבים להגר אל מדינות אחרות כדוגמת ארצות הברית, ארגנטינה, ברזיל וקצת לישראל. אחד מהמקרים האנטישמיים שקרו בעיר נגמר בירי של חיילים רומנים בשישה צעירים יהודים. גלי ההגירה מהעיר גרמו לאוכלוסייה היהודית להתכווץ כמעט בחצי, בשנת 1930 חיו בעיר כ-5,000 יהודים שהיו רק 36% מהאוכלוסייה בעיר.
מוסדות הקהילה

בית הכנסת הראשי בעיר נבנה בשנת 1775 ובמהלך שיא פריחתה של הקהילה היהודית בסורוקה היו פעילים בעיר 17 בתי כנסת. בשנת 1886 נבנה בעיר בית חולים יהודי ובתחומי העיר פעלו בתי ספר יהודיים אשר שילבו בנוסף לתכני הלימוד הרגילים גם תכנים עבריים ולאומיות יהודית.
אישים בקהילה

עקיבא אטינגר – יהודי מומחה לחקלאות מטעם יק"א (החברה היהודית להתיישבות) שהגיע לבסרביה בשנת 1898, במטרה לקדם ולשפר את החקלאות באזור ובפרט בסורוקה וסביבתה. אטינגר הקים בית ספר לחקלאות שהכשיר בוגרים רבים וסיפק פתרונות לבעיות חקלאיות שהתרחשו בעיר ובישובים השכנים, ובכך תרם רבות לבסיס החקלאות בעיר סורוקה.
נוח רוזנבלום – מורה יהודי בעיר סורוקה שביחד עם עמיתו, אברמוביץ' גינזבורג, החליטו לפתוח חדר לימוד לעברית. מוסד זה היה הראשון מסוגו בבסרביה, אך נסגר שנתיים מאוחר יותר בעקבות תחרות עם מורים אחרים בעיר.
פעילות ציונית בעיר

בשנת 1890 הוקמה בעיר אגודת חובבי ציון כחלק מאותן אגודות שהוקמו בכל רחבי מזרח אירופה וברומניה בפרט.
אגודות אלו הוקמו בשלהי המאה ה-19 בעקבות ההתעוררות הלאומית שהתרחשה בשנים אלו ובעקבות אירועים אנטישמיים כדוגמת פרעות סופות בנגב בדרום רוסיה ואי מתן אזרחות רומנית ליהודים בעקבות לחצים של חוגים אנטישמיים.
בתנועה היו כ-200 חברים והיא התחזקה אף יותר לאחר הקונגרס הציוני הראשון ב-1897.
בזכות התנועה בשנת 1891 מספר יהודים מהעיר ביצעו עלייה לארץ ישראל והתיישבו בנס ציונה.
מלחמת העולם השנייה / השואה

בשנת 1939 בעקבות הסכם ריבנטרופ-מולוטוב סופחה מולדובה לברית המועצות ובכך חזרה סורוקה לשליטה רוסית.
ביולי 1941, מעט לאחר מבצע ברברוסה, פלשו הכוחות הגרמנים והרומנים לסורוקה. עם כניסתם לעיר נורו כ-200 יהודים במקום. שאר היהודים, ביחד עם יהודים מיישובים נוספים במולדובה, רוכזו בעיירה וירטג'נו.
לאחר ריכוז היהודים בעיר החל תהליך גירושם למחנות הריכוז בטרנסניסטריה שבאוקראינה. על מנת להגיע למחנות שבטרנסניסטריה היה על היהודים לעבור את נהר הדניסטר דרך מספר מוקדים אפשריים כאשר שני המוקדים המרכזים לחצייה היו מוגילב (כיום מוהיליב-פודילסקי) וריבניצה. רבים מהיהודים מצאו את מותם מקור, תשישות או ירי של חיילים גרמנים ורומנים בדרך אל אותם מחנות או במחנות עצמם. יהודים רבים נשלחו מאותם מחנות ריכוז בטרנסניסטריה למחנות ההשמדה שבפולין והערכות הן שקרוב ל-6,000 יהודים נרצחו במהלך אותה התקופה, כמעט כל האוכלוסייה היהודית של סורוקה.
לאחר השואה ומלחמת העולם השנייה

לאחר מלחמת העולם השנייה סופחה שוב סורוקה לברית המועצות. יהודים ששרדו מהעיר, מהכפרים השכנים או שברחו לסיביר חזרו להשתקע בסורוקה, כשבשנת 1959 הקהילה היהודית בסורוקה חזרה למנות כ-2,200 יהודים.
בתקופת השלטון הקומוניסטי התקיימה מדיניות איסור על ביצוע מצוות ומנהגים דתיים ברחבי המדינה, כחלק ממדיניות זו בית הכנסת האחרון שפעל בעיר נסגר בשנת 1966 ומאפיית המצות האחרונה בעיר נסגרה בשנת 1970, עובדי המאפייה נעצרו בידי הרשויות.
בשנות ה-70 החלה המדינה לאפשר עלייה של יהודים לארץ ישראל וכבר ב-1970 הצטמצמה הקהילה היהודית בעיר לכ-1,800 נפשות.
עד שנת 1979 הקהילה היהודית מנתה כ-1,500 יהודים ועם התפרקותה של ברית המועצות רוב יהודי העיר עלו לישראל או היגרו לארצות הברית.
בשנת 2004 מספר היהודים בעיר סורוקה עמד על כ-200 יהודים בלבד.
הנצחת הקהילה

בסורוקה ישנם שני אתרים לזכרה של הקהילה היהודית שנספתה במהלך השואה.
אנדרטה אחת הוקמה בשנת 1972 לזכר 41 היהודים שנהרגו על הגשר בדרום העיר, גשר בקירובסקי, במהלך גירוש יהודי העיר לטרנסניסטריה. שמותיהם של 37 מתוך 41 רשומים בעברית ורוסית, כש-4 הנותרים לא זוהו עד היום.
אנדרטה שנייה הוקמה בבית הקברות היהודי לאחר התפרקות ברית המועצות, לזכרם של 6,000 היהודים שנרצחו בשואה.
בשנת 2022, ביוזמת יליד העיר גריגורי רויטברג הוקמה אנדרטה חדשה בעיר בה בוצעו הרציחות.
לקריאה נוספת

אובידיו קראנגה, סורוקה, אנציקלופדיה של המחנות והגטאות (כרך III, עמ' 767–769), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הערות שוליים

↑  אנדרטה חדשה נפתחה בסורוקה
קורי דוקטורוב

| --- | --- |

 לידה:  17 ביולי 1971 (בן 53) טורונטו, קנדה 
 מדינה:  ארצות הברית, הממלכה המאוחדת, קנדה 
 מקום לימודים:  Avondale Secondary Alternative School 
 שפות היצירה:  אנגלית קנדית, אנגלית 
 סוגה:  ספרות מדע בדיוני 
 יצירות בולטות:  Down and Out in the Magic Kingdom, בפסקה זו רשומה אחת נוספת שטרם תורגמה 
 הושפע מ:  ויליאם גיבסון, ג'ורג' אורוול, אייזק אסימוב 
 בן או בת זוג:  אליס טיילור (26 באוקטובר 2008–?) 
 פרסים והוקרה:  פרס חלוץ קרן החזית האלקטרונית (27 במרץ 2007)  פרס פרומתאוס (2009)  פרס פרומתאוס (2013)  פרס פרומתאוס (2014)  פרס תאודור סטרג'ן (2015)  פרס אינקפוט (2018)  פרס לרומן מדע בדיוני על שם ג'ון וו. קמפבל (2009)  פרס ג'ון קמפבל לסופר חדש (2000)  פרס לוקוס לנובלה הראשונה הטובה ביותר (2004)  תוכנית פולברייט 
 www.craphound.com
 
קורי דוקטורוב, 2018
קורי דוקטורוב (באנגלית: Cory Doctorow; נולד ב־17 ביולי 1971) הוא בלוגר יהודי-קנדי-בריטי, עיתונאי, וסופר מדע בדיוני המכהן כעורך משותף של הבלוג Boing Boing. הוא פעיל למען ליברליזציה של זכויות יוצרים ותומך בארגון Creative Commons, ואף פרסם כמה מספריו תחת רישיונות CC.
דוקטורוב ביקר את תהליך השיטיפיקציה - הדעיכה של פלטפורמות אינטרנטיות הנגרמת לטענתו, כשחמדנות משתלטת על בעליהן על חשבון המשתמשים.
ביוגרפיה

דוקטורוב נולד ב-בטורונטו, אונטריו, קנדה, וגדל בבית יהודי. אביו נולד במחנה פליטי מלחמת העולם השנייה באזרבייג'ן.
בנעוריו היה מעורב בתנועה לפירוק נשק גרעיני ובגרינפיס.
הוא קיבל את תעודת הבגרות שלו מבית ספר ציבורי בטורונטו, ולאחר מכן נשר מארבע אוניברסיטאות שונות, בלי לזכות בתואר כלשהו. בשנת 1992 הוא נסע להתנדב בקוסטה ריקה במסגרת ארגון "אתגרי נוער בינ"ל". דוקטורוב עבר ללונדון ועבד כמנהל הסניף האירופאי של ארגון EFF, במשך כ-4 שנים.
הוא נשוי לאליס דוקטורוב ואב לבת.
פרסים

2000 John W. Campbell Award for Best New Writer"The Long List of Hugo Awards, 2000". Nesfa.org. נבדק ב-2010-11-16.
2004 Locus Award for Best First Novel for Down and Out in the Magic Kingdom
2004 Sunburst Award for A Place So Foreign and Eight More
2007 The Electronic Frontier Foundation Pioneer Award"EFF: Yochai Benkler, Cory Doctorow, and Bruce Schneier Win EFF Pioneer Awards". אורכב מ-המקור ב-2010-08-16. נבדק ב-2010-12-31.
for Little Brother :
2009 John W. Campbell Memorial Award "The John W. Campbell Memorial Award Listing". Worldswithoutend.com. נבדק ב-2010-11-16.
2009 Prometheus Award
2009 Sunburst Award.
ספריו > ספרי מדע בדיוני

Down and Out in the Magic Kingdom (Tor Books, 2003) under a Creative Commons Licence
Eastern Standard Tribe (Tor Books, 2004) under a Creative Commons Licence
Someone Comes to Town, Someone Leaves Town (Tor Books, 2005) and under a Creative Commons Licence
Little Brother (Tor Books, 2008) and under a Creative Commons Licence
Makers (Tor Books, 2009) and under a Creative Commons Licence
For The Win (Tor Books, 2010) and under a Creative Commons Licence
Pirate Cinema (Tor Books, May 2012) and under a Creative Commons Licence
ספריו > סיפורים קצרים

0wnz0red, short story, 2002
"Truncat" (short story) -- a quasi-sequel to Down and Out in the Magic Kingdom, 2003
A Place So Foreign and Eight More (short story collection, Four Walls Eight Windows, 2003)
"i, robot" (Hugo nominated short story, InfiniteMatrix.net, 2005)
Overclocked: Stories of the Future Present (short story collection, Thunder's Mouth Press, 2007) ISBN 1560259817
"Scroogled" originally appeared in Radar, 2007
'"True Names", (short story with Benjamin Rosenbaum) in Fast Forward 2, edited by Lou Anders, ISBN 978-1-59102-692-1, 2008
"With A Little Help", (short stories collection), December 2010
ספריו > אחרים

Ebooks: Neither E Nor Books. (online text) (February 12, 2004)
Glenn Yeffeth, ed., The Anthology at the End of the Universe?, chapter titled "Wikipedia: A Genuine H2G2-Minus the Editors", by Cory Doctorow, Benbella Books ISBN 1-932100-56-3
The Complete Idiot's Guide to Publishing Science Fiction (self-help, Alpha Books, 2000)
Essential Blogging (tech help, O'Reilly and Associates, 2002). ISBN 0-596-00388-9
/usr/bin/god (novel; Tor Books) — In a June 11, 2008 interview with the Onion's A.V. Club, Doctorow stated that the book was "on the shelf more or less permanently, although it might be resurrected at some point.Robinson, Tasha (2008-06-11). "Cory Doctorow / The A.V. Club". The Onion. נבדק ב-2008-06-11.
Content: Selected Essays on Technology, Creativity, Copyright, and the Future of the Future (September, 2008)
There’s a Great Big Beautiful Tomorrow / Now is the Best Time of Your Life (Novella, forthcoming)
הערות שוליים

↑  Naughton, John (11 March 2023). "Users, advertisers – we are all trapped in the 'enshittification' of the Internet". The Guardian.
↑   שלי קרן, בהתחלה אהבתי, אחר כך התעצבנתי — ובסוף פשוט ויתרתי: החוק שהורס את כל האפליקציות, באתר הארץ, 17 במרץ 2023
| --- | --- |
בקרת זהויות :  NLI: 987007392898805171  PLWABN: 9810548335805606  BIBSYS: 4057634  BNE: XX832541  BnF: cb15664489s (data)  CANTIC: a11681421  CiNii: DA16486058  GND: 124155154  ICCU: UBOV778594  ISNI: 0000 0001 1459 870X  LCCN: n2001024358  MusicBrainz: 028430c5-1a5a-41b0-8480-54c19e10122e  NDL: 01011139  NKC: xx0031711  NLK: KAC201503100  NSK: 000692406  NTA: 31618635X  RERO: 02-A009497995  SUDOC: 126227411  VIAF: 12632978   WorldCat (עם VIAF): 12632978
קלאוס באדלט

| --- | --- |

קלאוס באדלט, 2007
 לידה:  12 ביוני 1967 (בן 57) פרנקפורט, גרמניה המערבית 
 מוקד פעילות:  גרמניה 
 תקופת הפעילות:  מ-1998 
 שפה מועדפת:  גרמנית, אנגלית 
 www.klaus-badelt.ch
 פרופיל ב-IMDb
 
קלאוס באדלט (בגרמנית: Klaus Badelt; נולד ב-12 ביוני 1967) הוא מלחין גרמני, ידוע בעיקר כמלחין מוזיקה לסרטים.
ביוגרפיה

באדלט נולד בפרנקפורט, גרמניה. הוא החל את הקריירה המוזיקלית שלו בהלחנת פסקולים לסרטים ולפרסומות.
ב-1998, זוכה פרס האוסקר למוזיקה המקורית הטובה ביותר הנס צימר, הזמין את באדלט לסטודיו שלו למספר עבודות. מאז קיבל באדלט עבודות במספר סדרות וסרטי טלוויזיה. הוא עבד בשיתוף עם מלחינים, בהם הארי גרגסון ויליאמס, ג'ון פאוול והנס צימר. שיתוף פעולה עם צימר הניב זכייה של מספר סרטים בפרס האוסקר, בהם "הקו האדום" ו"נסיך מצרים".
באדלט הלחין למספר במאים, בהם רידלי סקוט, טוני סקוט, טרנס מאליק, קתרין ביגלו, ורנר הרצוג, שון פן, גור ורבינסקי וסטיבן ספילברג.
דיסקוגרפיה

2002
מכונת הזמן
2003
שודדי הקאריביים: קללת הפנינה השחורה (ביחד עם הנס צימר)
בייסיק
הטירון
2004
אשת החתול
ציפורי הרעם
2005
ההבטחה
קונסטנטין (ביחד עם בריאן טיילר)
2006
שודדי הקאריביים: תיבה של איש מת
הצלה עם שחר
פוסידון
אולטרה סגול
2007
תחושה מוקדמת
צבי הנינג'ה
2008
מלך העקרבים: עלייתו של לוחם
טקס הנעילה לאולימפיאדת בייג'ינג
2009
ניקולא הקטן (צרפתית)
2010
שלמה קיין
שנחאי
קלאודיו אצ'ברי

קלאודיו ג'רמיאס אצ'ברי (בספרדית: Claudio Jeremías Echeverri; נולד ב-2 בינואר 2006) הוא כדורגלן ארגנטינאי המשחק בעמדת הקשר ההתקפי בריבר פלייט מליגת העל הארגנטינאית.
קריירת מועדונים

אצ'ברי נולד ברסיסטנסיה שבפרובינציית צ'אקו, והחל לשחק כדורגל במדי דפורטיבו לוחאן מפרובינציית בואנוס איירס. ב-2016 הוא נבחן בריבר פלייט, וחתם רשמית בקבוצת הנוער שלה בשנה לאחר מכן.
באוקטובר 2022 הוא כבש בהופעת הבכורה שלו בקבוצת המילואים של ריבר נגד פטרונטו במסגרת ליגת המשנה הארגנטינאית, ובדצמבר חתם על החוזה המקצועי הראשון שלו בריבר.
ב-22 ביוני 2023 ערך אצ'ברי את הופעת הבכורה שלו בריבר נגד אינסטיטוטו ובישל בניצחון 3–1, וב-11 באוקטובר נבחר על ידי הגרדיאן האנגלי לאחר מ-60 השחקנים הטובים ביותר בעולם שנולדו ב-2006.
ב-22 בדצמבר 2023, במהלך ריאיון לאחר זכייתה של ריבר פלייט בגביע האלופות (Trofeo de Campeones), הודיע אצ'ברי כי לא יחדש את חוזהו במועדון, שיפוג ב-31 בדצמבר 2024. וב-25 בינואר 2024 חתם במנצ'סטר סיטי מהפרמייר ליג לארבע וחצי שנים תמורת 14.5 מיליון אירו, והמשיך לשחק בריבר פלייט בהשאלה עד ינואר 2025.
קריירה בין-לאומית

בשנים 2022–2023 שיחק אצ'ברי בנבחרת ארגנטינה עד גיל 17, וערך את הופעת הבכורה שלו במדיה ב-15 במרץ 2022 נגד ארצות הברית. ב-24 בנובמבר 2023, ברבע גמר גביע העולם בכדורגל עד גיל 17, כבש שלושער בניצחון 3–0 על יריבתה המושבעת של ארגנטינה, ברזיל. ארגנטינה סיימה במקום הרביעי בגביע העולם, ואצ'ברי זכה בנעל הארד למקום השלישי בטבלת מלך השערים עם חמישה שערים.
בקיץ 2024 שיחק עם נבחרת ארגנטינה בכדורגל עד גיל 23 בטורניר הכדורגל באולימפיאדת פריז (2024), ובשלושה משחקים כבש שער אחד.
סגנון משחק

אצ'ברי מכונה אל דיאבליטו (בספרדית: El Diablito, השד הקטן), ונחשב לבעל יכולות כדרור והבקעת שערים גבוהות. הוא ציין את ליונל מסי וחואן פרננדו קינטרו כשני שחקנים אותם הוא מעריץ, והצהיר שהמודל לחיקוי שלו כשחקן הוא מתיאס סוארס.
תארים

אליפות ליגת העל הארגנטינאית: 2023
גביע האלופות: 2023
הסופר קאפ הארגנטינאי: 2023
נעל הארד בגביע העולם בכדורגל עד גיל 17: 2023
הערות שוליים

1 2 3  River blindó a su joya: le puso una cláusula de 25 millones de dólares al Diablito Echeverri, TN, [ריבר שמרה על התכשיט שלה: שמה סעיף שחרור של 25 מיליון דולר על דיאבליטו אצ'ברי], ‏29 בדצמבר 2022 (בספרדית)
↑  Cinco cosas que no sabías de "Diablito" Echeverri, la joyita que River Plate blindará, 90min.com, [חמישה דברים שלא ידעתם על "דיאבליטו" אצ'ברי, התכשיט הקטן של ריבר שזורח עם הנבחרת עד גיל 17], ‏26 באוקטובר 2022 (בספרדית)
↑  Next Generation 2023: 60 of the best young talents in world football, Guardian, 11 באוקטובר 2023
↑  'New Messi' FC Barcelona Target Claudio Echeverri Confirms He Won't Renew River Plate Contract, פורבס, ‏23 בדצמבר 2023
↑  אלברס הבא? סיטי הודיעה על החתמת אצ'ברי, באתר ONE‏, 25 בינואר 2024
↑  פרופיל, באתר worldfootball.net
1 2  ארגנטינה מאוהבת: מסי החדש מככב באליפות העולם עד גיל 17, באתר ynet, 25 בנובמבר 2023
↑  Argentina venció 3–0 a Brasil y se metió en las semifinales del Mundial Sub 17, התאחדות הכדורגל הארגנטינאית, [ארגנטינה מביסה את ברזיל 3–0 ועולה לחצי גמר המונדיאל עד גיל 17], ‏24 בנובמבר 2023 (בספרדית)
↑  ¿Quién es el 'Diablito' Echeverri que destaca en el fútbol argentino?, La Razon, [מיהו 'דיאבליטו' אצ'ברי שבולט בכדורגל הארגנטינאי?], ‏13 באוקטובר 2022 (בספרדית)
↑  פרסי גביע העולם עד גיל 17, באתר פיפ"א, ‏2 בדצמבר 2023
צי האוקיינוס השקט של ארצות הברית

| --- | --- |

 פרטים
 מדינה:  ארצות הברית
 שיוך:  צי ארצות הברית
 סוג:  צי מלחמתי
 בסיס האם:  פרל הארבור, הוואי
 אירועים ותאריכים
 תקופת הפעילות:  פברואר 1941 – הווה (כ־83 שנים)
 מלחמות:  מלחמת העולם השנייה, מלחמת וייטנאם, מלחמת קוריאה, המלחמה העולמית בטרור 
 פיקוד
 יחידת אם:  פיקוד האוקיינוס השקט של ארצות הברית
 יחידות בת:  הצי השלישי, הצי השביעי
 דרגת המפקד:  אדמירל
 מפקד נוכחי:  סטיבן קוהלר
 מפקדים:  ריימונד ספרואנס, צ'סטר נימיץ
 
צי האוקיינוס השקט של ארצות הברית (באנגלית: United States Pacific Fleet) הוא פיקוד מבצעי של צי ארצות הברית. הצי הוא הגדול מסוגו בעולם ותחום אחריותו כולל כ-260 מיליון ק"מ רבועים, כמחצית משטח כדור הארץ, המשתרעים באזור האוקיינוס השקט ובאזור האוקיינוס ההודי מזרחית לגבול הודו-פקיסטן.
ארגון ויחידות

הצי כולל כ-200 ספינות וצוללות, 1,100 כלי טיס וכ-130,000 חיילים. בסיסי הצי פרושים ברחבי החוף המערבי של ארצות הברית, הוואי, אסיה, אוקיאניה, אנטארקטיקה, ואיי האוקיינוס השקט.
יחידות הצי העיקריות:
ציים מבצעיים:
הצי השלישי של ארצות הברית - תחום אחריותו באזור האוקיינוס השקט ממזרח לקו התאריך הבינלאומי
הצי השביעי של ארצות הברית - תחום אחריותו באזור האוקיינוס השקט ממערב לקו התאריך הבינלאומי ובאזור האוקיינוס ההודי מזרחית לגבול הודו-פקיסטן
מפקדות פונקציונליות:
כוח האוויר של צי האוקיינוס השקט
כוח כלי השיט של צי האוקיינוס השקט
כוח הצוללות של צי האוקיינוס השקט
מפקדת כוחות המשלוח של הצי באזור האוקיינוס השקט
מפקדות אזוריות:
הכוחות הימיים ביפן - חלק מפיקוד כוחות ארצות הברית ביפן
הכוחות הימיים בקוריאה - חלק מפיקוד כוחות ארצות הברית בקוריאה
מפקדת הצי בהוואי
המפקדה המשותפת באיי מריאנה - מפקדה משותפת עם חיל האוויר של ארצות הברית, כוללת את בסיס הצי בגואם ואת בסיס חיל האוויר אנדרסן בגואם
קבוצת הלוגיסטיקה באזור מערב האוקיינוס השקט
פיתוח מונחה-בדיקות

פיתוח מונחה-בדיקות (Test-driven development ובקיצור TDD) היא מתודולוגיית פיתוח תוכנה שבה נכתבת בדיקת יחידה בטרם נכתב הקוד אותו היא בודקת. בפיתוח בשיטה זו בדיקת היחידה נכתבת תמיד באמצעות חבילת תוכנה המיועדת להרצה אוטומטית של בדיקות היחידה (כגון JUnit). בדיקות יחידה לא הוגדרו לראשונה בשיטת פיתוח מונחה-בדיקות, אך בשיטה זו הן נתונות לקבוצת הנחיות מוגדרות היטב.
השיטה זכתה לתפוצה בעיקר כחלק ממתודולוגית Extreme Programming בתחילת שנות ה-2000, אך היא נמצאת בשימוש גם מחוץ להקשר זה. יש הרואים בה כשיטה לעיצוב תוכנה בהנדסת תוכנה.
דרישות קדם

דרישה מרכזית בפיתוח מונחה-בדיקות היא שימוש בחבילת תוכנה תשתיתית ליישום בדיקות יחידה. חבילה זו מורכבת מספריות המצטרפות לקוד הבדיקה ובדרך כלל גם מתוכניות המאפשרות את הרצת הבדיקות שנכתבו באופן אוטומטי. ספריות התוכנה של החבילה יכילו פרוצדורות לבדיקת טענות נכוֹנוּת בקוד הבדיקה (Assertions). כל עוד הפרוצדורות הללו מחזירות אמת, הבדיקה מסיימת בהצלחה וכאשר פרוצדורה כלשהי נכשלת, הבדיקה מסיימת בכישלון.
מחזור הפיתוח

להלן השלבים במחזור הפיתוח של בדיקת יחידה בודדת כפי שהוצעו בספר "פיתוח מונחה-בדיקות על פי דוגמה" של קנט בק. המחזורים מיושמים עבור כל תכונה נדרשת ביישום, פעם אחר פעם עד לסיום מימוש התכונות. יש לשים לב שמספר השינויים הנוספים לקוד במעבר מאיטרציה אחת לשנייה צריך להיות קטן (עד עשרה צעדי עריכה).
מחזור הפיתוח > יצירת בדיקה

בפיתוח מונחה בדיקות כל הוספת מאפיין חדש לתוכנית מתחילה בכתיבת מקרה בדיקה חדש. לצורך כתיבת מקרה הבדיקה החדש, על המפתח להבין היטב את המפרטים והדרישות הקשורים להוספת המאפיין. בניגוד לשיטה הסטנדרטית, באמצעות שלב ראשוני זה, המפתח ממקד את תשומת לבו להבנה עמוקה יותר של דרישות המאפיין ובכך מונע או מפחית כתיבת קוד שלא תואם לדרישות המבוקשות.
מחזור הפיתוח > וידוא שהבדיקה החדשה נכשלת

המפתח מריץ את כלל בדיקות היחידה שלו ומוודא שהבדיקה החדשה נכשלת מהסיבה הצפויה שהקוד המתאים עדיין לא מומש. שלב זה נועד כדי לוודא שהבדיקה החדשה אינה מצליחה בטעות.
מחזור הפיתוח > כתיבת הקוד הנבדק

בשלב זה המפתח כותב את הקוד הפונקציונלי שיגרום לבדיקה לעבור בהצלחה. ההנחיה למפתח היא לכתוב את הקוד הפשוט ביותר שיעבור את הבדיקה, ללא התחשבות בכתיבה יעילה או במצבים עתידיים נוספים שעשויים להתרחש.